CELEX: 
Language: sk
Date: 2021-05-31 00:00:00
Title: DELEGOVANÉ NARIADENIE KOMISIE (EÚ) …/… ktorým sa mení nariadenie Európskeho parlamentu a Rady (EÚ) 2018/956, pokiaľ ide o údaje o nových ťažkých úžitkových vozidlách, ktoré majú monitorovať a nahlasovať členské štáty

DÔVODOVÁ SPRÁVA
            
            
               KONTEXT DELEGOVANÉHO AKTU
            
            
               Týmto delegovaným aktom sa mení príloha I k nariadeniu (EÚ) 2018/956 tak, aby členské štáty každoročne nahlasovali Komisii informácie zaznamenané v položke 51 certifikátu zhody (ďalej len osvedčenie o zhode) novoevidovaného ťažkého úžitkového vozidla. Tieto informácie sú potrebné na identifikáciu ťažkých úžitkových vozidiel evidovaných ako „vozidlá na špeciálne účely“ podľa vymedzenia v bode 2.2 časti A prílohy I k nariadeniu (EÚ) 2018/858 s cieľom určiť priemerné špecifické emisie CO2 výrobcu na účely nariadenia (EÚ) 2019/1242.
            
            
               KONZULTÁCIE PRED PRIJATÍM AKTU
            
            
               Komisia získala od zainteresovaných strán spätnú väzbu prostredníctvom:
            
            
               a)štvortýždňovej verejnej online konzultácie na portáli pre lepšiu právnu reguláciu „Vyjadrite svoj názor“ prebiehajúcej od 18. 2. 2021 do 18. 3. 2021, v rámci ktorej jej bola doručená jedna pripomienka vyzdvihujúca význam rastlinného oleja ako alternatívy k fosílnej motorovej nafte;
            
            
               b)konzultácie so skupinou expertov na problematiku emisií CO2 z motorových vozidiel s účasťou zástupcov orgánov členských štátov, výrobcov vozidiel, dodávateľov a mimovládnych organizácii, ktorá sa uskutočnila 23. 2. 2021.
            
            
               PRÁVNE PRVKY DELEGOVANÉHO AKTU
            
            
               Komisia je na základe článku 11 ods. 1 písm. a) nariadenia (EÚ) 2018/956 splnomocnená prijať tento delegovaný akt.
            
            
            
               DELEGOVANÉ NARIADENIE KOMISIE (EÚ) …/…
            
            
               z 31. 5. 2021,
            
            
               ktorým sa mení nariadenie Európskeho parlamentu a Rady (EÚ) 2018/956, pokiaľ ide o údaje o nových ťažkých úžitkových vozidlách, ktoré majú monitorovať a nahlasovať členské štáty 
                  
               
            
               (Text s významom pre EHP)
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) 2018/956 z 28. júna 2018 o monitorovaní a nahlasovaní emisií CO2 a spotreby paliva nových ťažkých úžitkových vozidiel
                  1
               , a najmä na jeho článok 11 ods. 1 písm. a),
            
            
               keďže:
            
            
               (1)V záujme zabezpečenia dôkladnej analýzy v súlade s článkom 10 nariadenia (EÚ) 2018/956 je nevyhnutné disponovať údajmi, na základe ktorých možno identifikovať ťažké úžitkové vozidlá evidované ako „vozidlá na špeciálne účely“ podľa vymedzenia v časti A bode 2.2 prílohy I k nariadeniu Európskeho parlamentu a Rady (EÚ) 2018/858
                  2
               , a určiť priemerné špecifické emisie CO2 výrobcu na účely nariadenia Európskeho parlamentu a Rady (EÚ) 2019/1242
                  3
               . Dané údaje sa zaznamenávajú v položke 51 osvedčenia o zhode novoevidovaného ťažkého úžitkového vozidla. Preto je potrebné upraviť požiadavky týkajúce sa údajov, ktoré sa uvádzajú v časti A prílohy I k nariadeniu (EÚ) 2018/956 v súvislosti s údajmi, ktoré majú monitorovať a nahlasovať členské štáty.
            
         
         
            
               (2)Nariadenie (EÚ) 2018/956 by sa preto malo zodpovedajúcim spôsobom zmeniť,
            
            
               PRIJALA TOTO NARIADENIE:
            
            
            
            
               Článok 1 
                  Zmeny nariadenia (EÚ) 2018/956
            
            
               V časti A prílohy I k nariadeniu (EÚ) 2018/956 sa dopĺňa tento bod o):
            
            
               „o) v prípade vozidiel na špeciálne účely zaevidovaných do 30. júna 2021 (ak je k dispozícii) a v prípade vozidiel na špeciálne účely zaevidovaných od 1. júla 2021 (vo všetkých prípadoch) – označenie uvedené v položke 51 osvedčenia o zhode.“.
            
            
               Článok 2 
                  Nadobudnutie účinnosti
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 31. 5. 2021
            
            
               
                     Za Komisiu
               
               
                     predsedníčka
                     Ursula VON DER LEYEN
               
            
         
         
            
                  
                     (1)
                  
                        Ú. v. EÚ L 173, 9.7.2018, s. 1.
               
               
                  
                     (2)
                  
                        Nariadenie Európskeho parlamentu a Rady (EÚ) 2018/858 z 30. mája 2018 o schvaľovaní motorových vozidiel a ich prípojných vozidiel, ako aj systémov, komponentov a samostatných technických jednotiek určených pre takéto vozidlá a o dohľade nad trhom s nimi, ktorým sa menia nariadenia (ES) č. 715/2007 a (ES) č. 595/2009 a zrušuje smernica 2007/46/ES (Ú. v. EÚ L 151, 14.6.2018, s. 1).
               
               
                  
                     (3)
                  
                        Nariadenie Európskeho parlamentu a Rady (EÚ) 2019/1242 z 20. júna 2019, ktorým sa stanovujú emisné normy CO2 pre nové ťažké úžitkové vozidlá a menia nariadenia Európskeho parlamentu a Rady (ES) č. 595/2009 a (EÚ) 2018/956 a smernica Rady 96/53/ES (Ú. v. EÚ L 198, 25.7.2019, s. 202).